b'\n_START_ARTICLE_\nDelo (petnajstdnevnik)\n_START_PARAGRAPH_\nDelo je bilo glasilo Komunisti\xc4\x8dne partije Italije za slovensko narodno skupnost v Italiji._NEWLINE_Glasilo je za\xc4\x8delo izhajati 1949 v Trstu kot tedenik, nato mese\xc4\x8dno in nazadnje kot petnajstdnevnik s podnaslovi Glasilo OF STO, pozneje Glasilo KP STO, od 1961 Glasilo Avtonomne tr\xc5\xbea\xc5\xa1ke federacije KPI, od 1962 Glasilo KPI za slovensko narodno manj\xc5\xa1ino. Do normalizacije odnosov med Jugoslavijo in Sovjetsko zvezo je zagovarjalo protijugoslovansko informbirijevsko politiko Komunisti\xc4\x8dne partije Italije. Med uredniki so bili Marija Berneti\xc4\x8d, Jelka Gerbec, Albin \xc5\xa0kerk in Ferdi Zidar.'